கேள்வி: குருதி (திரைப்படம்) - கதைக்களம் என்பது என்ன?
பதில்: இரப்பர் வடிக்கும் தொழிலாளி இப்ராஹிம் தனிமையான மலைத்தொடர்களில் வாழ்கிறார். இவர் தன் மகளையும், மனைவியையும் நிலச்சரிவில் இழந்து, அந்தத் துயரிலிருந்து மீள ஆன்மீகத்தைத் தேர்ந்தெடுத்து வாழும் மென்மையான மனிதர். தன் மகள் வாழ்வதாக நம்பும் சொர்கத்தை அடையவேண்டும் என்ற வேட்கையுடன், ஒரு துறவியின் மன நிலையுடன் வாழ்ந்துவருகிறார். அவருடன் அவரின் தந்தை மூசா, தம்பி ரசூல் ஆகியோர் வழ்ந்து வருகின்றனர். ரசூல் சமயத்தின் மீது அதீத பற்றுடன் இருப்பவன். அதே நிலச்சரிவில் மனைவியைப் பறிகொடுத்த பிரேமன் பக்கத்து வீட்டில் வசித்துவருகிறா.் அவரின் ஒரே தங்கை சுமதி இப்ராகிம் மீது காதல் கொண்டுள்ளாள். சுமதியின் காதலை சமயம், குடும்பம், சமூகம் போன்ற காரணங்களால் இப்ராகிம் மறுக்கிறார். ஆனாலும் சுமதி கண்ணியத்துடன் தன் காதலைத் தொடர்கிறாள். ஒரு தீவாய்ப்பான இரவில், காயமடைந்த காவல் அதிகாரி ஒரு கைதியுடன் அவரது வீட்டிற்குள் அத்துமீறி நுழைகிறார். மூஸ்லீம் பெரியவர் ஒருவரைக் கொன்றதற்காக விஷ்ணு கைது செய்யபட்டிருகிறார். சிறைக்குப் போகும் வழியில் கொல்லப்பட்டவரின் மகன் லயிக் அவர்களைக் கொல்ல மயல்கிறார். அவரின் தாக்குதலில் இருந்து தப்பிக்கவே காவல் அதிகாரி, கைதியுடன் இப்ராகிமின் வீட்டில் தஞ்சம் அடைந்துள்ளார். உணவு கொடுக்க வந்த சுமதியும் அங்கே அடைக்கப்படுகிறாள். அங்கே வரும் லயிக் காவல் அதிகாரியைக் கொன்றுவிடுகிறார். மனித நேயத்தினால் இப்ராஹிம் விஷ்ணுவைக் காப்பாற்ற நினைக்கிறார். ஆனால் அவரது தம்பி ரசூலோ விஷ்ண்வைக் கொல்ல நினைக்கிறான். லயிக் தன் தந்தைக்கு நேர்ந்த கொடுமை குறித்து அளிக்கும் தன்னிலை விளக்கம் இப்ராகிமின் மனித நேயத்தை அசைத்துப் பார்க்கிறது. அச் சூழலில் சமய நம்பிக்கையினால் விஷ்ணுவை காப்பாற்ற சுமதி நினைக்கிறாள். தனது சொந்த நம்பிக்கைகள் மற்றும் தீர்மானங்கள் பற்றிய சோதனை கேள்விகளை எதிர்கொள்ள வேண்டிய கட்டாயம் இப்ராகிமுக்கு ஏற்படுகிறது. ஒருவரின் செயல் வெறுப்பால் தூண்டப்படும் போது அனைத்து எல்லைகளையும் தாண்டிச் செல்கிறது என்பதைத் தவிர வேறு எதுவும் இல்லை என உணர்கிறார்.
கேள்வி: குருதி (திரைப்படம்) - நடிப்பு என்பது என்ன?
பதில்: * லைக்காக பிரித்விராஜ் சுகுமாரன் * இப்ராகிம் அல்லது இப்ருவாக ரோஷன் மேத்யூ * மூசா காதராக மாமுக்கோயா * எஸ்ஐ சத்யனாக முரளி கோபி * கரீம் அல்லது கம்மு வாக சைன் டாம் சாக்கோ * சுமதி அல்லது சுமாவாக ஸ்ரிந்தா * பிரேமனாக மணிகண்டன் ஆர். ஆச்சாரி * உமராக நவாஸ் வள்ளிக்குன்னு * ரசூலாக நஸ்லேன் கே.கஃபூர் * விஷ்ணுவாக சாகர் சூர்யா
கேள்வி: குருதி (திரைப்படம்) - தயாரிப்பு என்பது என்ன?
பதில்: இயக்குனருக்கு மலையாளத்தில் அறிமுகமான முதல் திரைப்படமாக இத்திரைப்படம் உள்ளது. இவர் இந்தி திரைப்படமான காபி புளுமை இயக்கியிருந்தார். இவர் யுத் என்ற தொலைக்காட்சித் தொடரை எழுதியுள்ளார். தொலைக்காட்சி தொடரை எழுதினார் (இவை இரண்டுமே 2014 ஆம் ஆண்டில்). வாரியர் இத்திரைப்படத்தைப் பற்றிப் பின்வருமாறு கூறியுள்ளார். "இது ஒரு சமூக அரசியல் திகிலூட்டும் திரைப்படம் ஆகும். இத்திரைப்படம் இது கொஞ்சம் நாடகத்தனம், அதிரடி மற்றும் திகிலூட்டும் கூறுகளைக் கொண்டுள்ளது. இத்திரைப்படத்தில் பிரித்விராஜ் சுகுமாரன் கதாநாயகனாக நடித்திருந்தாலும், மற்ற எல்லா கதாபாத்திரங்களுக்கும் சம அளவு முக்கியத்துவம் உள்ளது". பல விவாதங்களுக்குப் பிறகு, பிருத்விராஜ் மற்றும் அவரது மனைவி சுப்ரியா மேனன் ஆகியோர் இந்த படத்தை தங்கள் பிரித்விராஜ் புரொடக்‌சன்சில் தயாரிக்க முடிவு செய்தனர். இத்திரைப்படத்தின் முதன்மை ஒளிப்பதிவு 9 டிசம்பர் 2020 அன்று கோட்டயம் மாவட்டம் ஈராட்டுப்பேட்டையில் தொடங்கியது. அபிநந்தன் ராமானுஜம் ஒளிப்பதிவாளராக இருந்தார். ஒரு மாதத்திற்கும் குறைவாக நீடித்த ஒரே கால அட்டவணையில் 4 ஜனவரி 2021 அன்று படப்பிடிப்பு நிறைவடைந்தது.
கேள்வி: குருதி (திரைப்படம்) - வரவேற்பு பற்றி தகவல் சொல்.
பதில்: ''பிலிம் கம்பேனியன்'' பத்திரிக்கையின் விஷால் மேனன் இத்திரைப்படத்தை "வீட்டுக்குள் நுழைந்த திகிலூட்டித் திரைப்படம் மதப் பிரிவினை தொடர்பான சிக்கலான ஆய்வுக்கு இடமளிப்பதோடு தனிமையில் வாழும் இரண்டு இணக்கமான குடும்பங்களின் அமைதியை உடைக்க அது என்ன செய்ய முடியும்? என்ற அளவிற்கும் விரிந்து செல்கிறது" என்று குறிப்பிட்டுள்ளார்.